Ole Marius Ingvaldsen

Ole Marius Ingvaldsen (født 2. oktober 1985) er en norsk skihopper som representerer Steinkjer Skiklubb.

Han debuterte internasjonalt i et FIS-renn i normalbakken i Sapporo 5. mars 2005. I kontinentalcupen ble han nummer 39 sammenlagt i sesongen 2008/09, og har en 2.-plass som beste plassering, i storbakken i Sapporo 13. januar 2008. Han debuterte i verdenscupen med 45.-plass i Trondheim 6. desember 2008, og tok verdenscuppoeng for første gang da han ble nummer 20 på Lillehammer 4. desember 2010. Hans beste plasseringer i verdenscupen er tiendeplasser i Sapporo 16. januar 2011 og i Vikersund 13. februar 2011.

Ole Marius Ingvaldsen har tatt tre medaljer i NM for lag. Han var på Nord-Trøndelags lag som tok sølvmedalje i 2007 og 2008, og bronsemedalje i 2009.

Han jobber i dag som kommunikasjonsrådgiver i nettselskapet Tensio.

 Referanser 

 Eksterne lenker 


Kategori:Norske skihoppere
Kategori:Fødsler i 1985
Kategori:Norgesmestere i skihopp
Kategori:Personer fra Levanger kommune